Referat generalforsamling 505-klassen 2016.

Dirigent: Jonas Christiansen.

Referent: Fabiola Wonterghem.

Formandens beretning:

Vi har haft deltagere i alle E-Cup stævner, Tysk Mesterskab og VM. I Danmark har vi haft to stævner, syv deltagere til Festugestævnet og ikke mindst DM/NM, med 14 danske både og 27 deltagere i alt.

Vi har fire ”træningscentre”:

* Hellerup: 4-5 både – 2 dobbelttrailere
* Aalborg: 3 både - 1 dobbelttrailer
* Sorø: 3 både - 1 dobbelttrailer
* Århus: 2 både

Vi har realiseret flere af de mål vi satte os ved sidste generalforsamling i 2015:

* Vi har afholdt træningslejr i samarbejde med svenskerne.
* Vi holder DM/NM i Sønderborg – det bliver det første DIF-DM siden 2012
* Vi har købt klubbåd nr. 2, den afventer ny besætning, da Lotte og Jens har købt 505. Vores klubbådsprojekt er en succes to af vores besætninger er startet i klubbåden.
* Vi har udarbejdet forslag til nye statutter, inspireret af Dansk Sejlunions ideer.
* Vores facebook side har masser af aktivitet, vores hjemmeside bliver relanceret i efteråret. Se nedenfor. I august 2015 havde vi 100 følgere nu har vi 300. Det er ikke mindst Fabiolas ansvar – hun har været meget aktiv med opslag mm.
* Vi har fået 505-EM i 2019, et stort Internationalt mesterskab – Sønderborg Yacht Club arrangerer.

Martin og Mads har istandsat klubbåd nr. 2 – det var et kæmpe arbejde, som fortjener stor anerkendelse. Fremtidige klubbåde bør nok være i lidt bedre stand før de erhverves.

Vi har fået en klasseside hos DS <http://sejlsport.dk/mere/klasser/505>

Vi er i gang med at lave en ny hjemmeside. Fabiola har smigret en ung bejler til at lave hjemmesiden gratis for os ☺. Kasseren/faren er ikke helt tryg ved ordningen…

På AGM i Weymouth blev det besluttet at give mulighed for at korte sejladsserien af til 5 sejladsdage 3+2 med Layday – laydayen kan tages i brug ifald der er dårlige prognoser for en ordentlig serie. Endvidere skal der fremover sejles 2 sejladser om dagen. Det bliver nu også muligt at sejle en up-down bane. Internationale mesterskaber: EM 2017: Warnemünde; VM 2017: Annapolis; VM 2018: Gdynia, Polen; EM2019: Sønderborg; VM 2019: Perth

Vi har søgt DS om midler til opgradering af klubjoller og træningsdage.

Tak for et godt år – det bedste i lange tider - for dansk 505 jolleklub.

Kommentarer til formandens beretning:

* Bør nævnes for dansk sejlunion at vi har fået 4 centre i DK (Aarhus, Aalborg, Sorø og Hellerup) for at vise, at der er bredde i klassen.

Årsregnskab:

* Kasserer gennemgik regnskabet for 2015.
* Kasserer gennemgik det foreløbige regnskab for 2016.
* Begyndt på at koste penge for at få lov til at sejle klubjollerne.
* Regnskabet godkendt.

Kasseren foreslår en uændret kontingent på 250 DKr., godkendt.

Forslag om mobilepay, kasseren undersøger om det er muligt.

Valg af bestyrelse:

Formanden foreslår at bestyrelsen består af en formand, kasserer, ressourcepersoner (forskellige folk til at hjælpe med forskellige opgaver)

* Forslaget blev ikke vedtaget.

Formand:

* Henrik Buhl, genvalgt

Kasserer:

* Michael Wonterghem, genvalgt

3 menige:

* Mads Christiansen, genvalgt.
* Jens Vestergaard, valgt.
* Hans Genefke, genvalgt.

De bestemmer selv hvem der er kapsejladschef, PR og web-redaktør.

Aktiviteter det næste år:

* Klubjollen skal afsættes.
* Kapsejladskalenderen:

2 danske stævner: DM og festugestævnet i Aarhus. Forslag om et tredje hvor Danmark ”overtager” pinsestævnet (YES-cup), men det kommer måske til at være samtidig med det tyske mesterskab.

Nordisk mesterskab i efteråret, samtidig med VM i Annapolis, afholdes i Finland.

Forslag om at være mere Sveriges orienteret.

Formanden har holdt et møde med de svenske og tyske formænd for at få koordineret sejladskalenderen.

SM holdes i starten af juni.

Træningslejr:

Formanden vil have flere træningssejladser i april og marts.

Forslag om flere træningslejr for nybegyndere. Lave mere reklame om det.

Nye indkomne forslag:

- Nye statutter (af formanden og Jonas). Formanden sender dem rundt til godkendelse af medlemmerne.

De vedtages efter tjek med dansk sejlunion, international 505 og DIF, og godkendelse fra medlemmerne.

Forslag til klubjollen:

* Klubjollen mangler noget at blive transporteret på/I.
* Forslag om at købe ny jolletrailer.
* Forslag om at leje statoil trailer når nødvendigt.
* Forslag om at give tilskud til dem der laver deres enkeltrailer om til dobbeltrailer.

Referat fra AGM:

Ny formand (Michael Quirk) og næstformand (Mike Holt).

Valgfrit for baneledelsen om det skal være trekantbane eller op-ned bane til VM.

VM i 2017 i Polen.

EM i 2019 i Sønderborg.

VM i 2019 i Perth.

Nyt at der stemmes om placering af EM til VM.